കല്ലാര് പാലത്തിലെ കുഴിയടച്ചില്ല നാട്ടുകാര് ചേന്പുനട്ടു അടിമാലി: കൊച്ചി ധനുഷ്കോടി ദേശീയപാതയുടെ ഭാഗമായ കല്ലാര് പാലത്തിലെ കുഴിയടക്കാത്തില് പ്രതിഷേധം ശക്തമാകുന്നു. കുഴിയടയ്ക്കണമെന്ന ആവശ്യം ശക്തമായിട്ടും നടപടി ഉണ്ടാകാത്തതില് പ്രതിഷേധിച്ച് പ്രദേശവാസികള് പാലത്തിലെ കുഴിയില് ചേന്പുനട്ടു. പാലവും റോഡും തമ്മില് ചേരുന്ന ഭാഗത്ത് കോണ്ക്രീറ്റളകി ഇരുന്പുകന്പികള് പുറത്തുവരികയും കുഴി രൂപം കൊള്ളും ചെയ്തിരുന്നു. നാളുകള്ക്കുമുന്പ് ഇതേ പാലത്തില് മറ്റൊരു കുഴി രൂപപ്പെടുകയും പരാതി ഉയര്ന്നതോടെ കുഴി അടക്കുകയും ചെയ്തിരുന്നു. മഴ പെയ്താല് പാലത്തില് വീഴുന്ന വെള്ളം ഒഴുകി പോകാനുള്ള ദ്വാരം മണല്വന്നടിഞ്ഞിരിക്കുകയാണ്. പലപ്പോഴും മഴപെയ്യുന്ന സമയങ്ങളില് പാലത്തിനുമുകളില് വലിയ വെള്ളക്കെട്ടുണ്ടാവുക പതിവാണെന്ന് പ്രദേശവാസികള് പറഞ്ഞു. വെള്ളം കെട്ടികിടക്കുകകൂടി ചെയ്താല് ഇപ്പോള് രൂപംകൊണ്ടിട്ടുള്ള കുഴി അറിയാതെ എത്തുന്ന ഇരുചക്ര വാഹനയാത്രികര് കുഴിയിലകപ്പെട്ട് നിയന്ത്രണം നഷ്ടമാകാനുള്ള സാധ്യതയേറെയാണ്. പാലത്തിന്റെ ഇരുഭാഗത്തേയും കുഴിയും ചെറുവിടവുകളും നികത്തി യാത്ര അപകട രഹിതമാക്കണമെന്നാണാവശ്യം.